**Zhodnotenie činnosti občianskeho združenia Zachráňte našu školu**

**v školskom roku 2016/ 2017**

Občianske združenie Zachráňte našu školu v školskom roku 2016/ 2017 zastrešovalo žiakov zo sociálne znevýhodneného prostredia navštevujúcich organizačnú zložku ŠZŠ pri Spojenej škole. Prostredníctvom účtu občianskeho združenia sa uhrádzali obedy a školské pomôcky pre týchto žiakov.

Občianske združenie sa každoročne registruje , čím sa vytvára priestor na získavanie 2% daní od zamestnancov školy, zákonných zástupcov žiakov a ďalších sympatizantov. Takto získané finančné prostriedky škola využila v školskom roku 2016/ 2017 na zakúpenie učebných pomôcok a materiálu v sume 100, 39 € ,

Na realizáciu podujatí našej školy ako Dielne zručnosti, Môj priateľ počítač, Deň matiek, MDD prispelo občianske združenie sumou 98, 81 €.

Pri rekonštrukčných prácach, v budove na Hurbanovej ulici, OZ poskytlo 45, 00 € na cestovné pre učňov, ktorí vykonávali stavebné práce v rámci praxe.

V máji 2017 sa žiaci organizačnej zložky ŠZŠ zúčastnili školského výletu na Oravskú priehradu a Oravský hrad. Náklady s výletom , v hodnote 182, 00 € , hradilo občianske združenie .

Pre všetkých zamestnancov školy bola z OZ zakúpená zdravotná pracovná obuv v sume 179, 88 €.